สวัสดีค่ะ คือช่วงเดือนมีนามีอะไรกับแฟน ใส่ถุงยางปกติ แล้วประจำเดือนก็มาช่วง 8เมษาถึง13เมษาค่ะ แล้วหลังจากที่ประจำเดือนก็ไม่ได้มีเพศสัมพันธ์อีกเลยจนตอนนี้ประจำเดือนยังไม่มา มีโอกาสท้องไหมค่ะ เครียดมากเลยค่ะตอนนี้
สวัสดีค่ะ หากประจำเดือนได้มาแล้วในช่วงวันที่ 8-13 เม.ย. โดยมาในช่วงวันที่ที่ควรจะมา ก็แสดงว่า ไม่ได้มีการตั้งครรภ์เกิดขึ้นจากการมีเพศสัมพันธ์ในช่วงเดือน มี.ค. และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น แนะนำควรรอประจำเดือนต่อไปอีกซักระยะก่อน ประจำเดือนก็จะมาในที่สุดค่ะ แต่หากรู้สึกเครียดมาก อาจลองตรวจหาการตั้งครรภ์ดู หากตรวจไม่พบ จะได้ไม่ต้องกังวลไปค่ะ